<classify> MWANDISHI WETU-DAR ES SALAAM RAIS wa Afrika Kusini, Cyril Ramaphosaamemhakikishia Rais Dk. John Magufuli kuwa matukio ya mashambulizi dhidi yawageni nchini Afrika Kusini sio msimamo wa Serikali ya nchi hiyo na kwambaSerikali hiyo itaendeleza na kukuza zaidi uhusiano na ushirikiano wake wakidugu na kihistoria na Tanzania. Ramaphosa amemtuma mjumbe maalumu, JeffreyRadebe ambaye ni Waziri wa Nchi mstaafu wa Afrika Kusini, aliyeongozana naMshauri wa Rais wa Afrika Kusini katika masuala ya ushirikiano wa kimataifa,Dk. Khulu Mbhatha, kuwasilisha barua yenye ujumbe huo kwa Rais Magufuli, janaIkulu Dar es Salaam. Katika ujumbe huo, Ramaphosa alifafanuakuwa Afrika Kusini inatambua mchango mkubwa wa Tanzania kwa nchi hiyo wakati waharakati za kupinga ubaguzi wa rangi na kupigania uhuru ambapo ilijitolea kambina misaada mbalimbali kwa wapigania uhuru. Katika mazungumzo hayo, Rais Magufulialisema Tanzania itaendelea kushirikiana na Afrika Kusini na amesisitizaushirikiano zaidi katika maeneo ya biashara na uwekezaji. Wakati huo huo, Rais Magufuli alikutana naMjumbe Maalumu wa Waziri Mkuu wa Ethiopia, Abiy Ahmed ambaye ni Waziri wa Mamboya Nje, Hirut Zemene Kassa. Katika ujumbe huo, Waziri Mkuu Ahmed amemuhakikishiaRais Magufuli kuwa Ethiopia itaendeleza na kukuza zaidi uhusiano na ushirikianomzuri uliopo kati yake na Tanzania.  <topic>: KITAIFA 